প্রত্যক্ষদর্শী সূত্র জানায়, রাত প্রায় সাড়ে ১০টায় বুল্লা ইউপি চেয়ারম্যান প্রার্থী লাখাই উপজেলা আওয়ামীলীগের সহ সভাপতি লিয়াকত আলীর কর্মী সমর্থকরা পশ্চিম বুল্লা গ্রামে প্রচারে যায়। এসময় প্রতিদ্বন্দ্বি চেয়ারম্যান প্রার্থী বিএনপি নেতা নুরুল ইসলাম ও তার লোকজন বাধা দেয়। এনিয়ে কথা কাটাকাটির এক পর্যায়ে উভয়প সংঘর্ষে লিপ্ত হয়। সংঘর্ষে গুরুতর আহত চেয়ারম্যান প্রার্থী নুরুল ইসলাম (৪০), মাহফুজ (৩৫), বেনু (৩৬), আব্দুল আজিম (২২)কে হবিগঞ্জ সদর আধুনিক  হাসপাতালে ভর্তি করা হয়েছে।  এছাড়াও সারোয়ার (৩২), চনু (৩৫). টিটু মোদক (২৮), আলমাছ (২৫), প্রদীপ গোপ সহ অন্তত ২০ জন আহত হয়।  এ ব্যাপারে লাখাই থানার অফিসার ইন চার্জ (ওসি) নিজাম উদ্দিন চৌধুরী জানান, চেয়ারম্যান প্রার্থী লিয়াকতের কর্মীরা পশ্চিম বুল্লা গ্রামে প্রচারণায় গেলে প্রতিদ্বন্দ্বি চেয়ারম্যান প্রার্থী নুরুল ইসলামের লোকজন হামলা চালানোর ঘটনায় সংঘর্ষের সৃষ্টি হয়। তবে পুলিশ যাবার আগেই স্থানীয় লোকজন পরিস্থিতি নিয়ন্ত্রণে আনেন।